Dastlabki ma’lumotlarga ko‘ra, Moskva shimolidagi omborda yong‘in tufayli halok bo‘lgan 17 odamdan 14 nafari Qirg‘iziston fuqarosi bo‘lib chiqdi. Bu haqda Qirg‘iziston tashqi ishlar vazirligi vakili Ayimkan Kulukeyeva ma’lum qilgan. "Ayni damda Rossiyadagi Qirg‘iziston IIV va elchixona vakillari voqea joyida ish olib borishmoqda. Dastlabki ma’lumotlarga ko‘ra, yong‘in vaqtida halok bo‘lgan 14 kishi Qirg‘iziston fuqarosi bo‘lib chiqdi", — dedi u. Qirg‘iziston vakillari rossiyalik hamkasblari bilan hamkorlikda tekshiruv ishlarini olib borishmoqda.